07/03/2018 | Administración LocalMunicipal
Betanzos
Bases do concurso fotográfico “O papel das mulleres betanceiras hoxe”

ANUNCIO Bases do concurso fotográfico “O papel das mulleres betanceiras hoxe” A Xunta de Goberno Local do Concello de Betanzos, en sesión ordinaria de data 22.02.2018, aprobou as bases e a convocatoria do concurso fotográfico “O papel das mulleres betanceiras hoxe”. O prazo de presentación das fotografías é do 7 ao 31 de marzo de 2018. Aprobación de bases e convocatoria do concurso fotográfico “O papel das mulleres betanceiras hoxe” Vista a conveniencia de convocar un concurso fotográfico sobre o papel das mulleres betanceiras hoxe, para seleccionar fotografías que formarán parte da exposición “Mulleres en Betanzos, dous séculos”, de acordo coas bases redactadas polos servizos sociais municipais. Visto o informe de fiscalización de Intervención do día 21/02/2018. Ao abeiro do disposto na Lei 39/2015, do 1 de outubro, do procedemento administrativo común, na Lei 7/85, do 2 de abril, de bases de réxime local, e no Real decreto 2568/1986, do 28 de novembro, que aproba o regulamento de organización e funcionamento das corporacións locais. De acordo coa atribución concedida ao alcalde polo artigo 21.1. da Lei 7/85, do 2 de abril, de bases de réxime local, e 61.1 da Lei 5/1997, do 22 de xullo, de Administración local de Galicia, e a Resolución da Alcaldía con data 19/06/2015 de delegacións de atribucións na Xunta de Goberno Local: A Xunta de Goberno Local, por unanimidade dos/as asistentes, ACORDA: PRIMEIRO.–Aprobar a convocatoria do concurso fotográfico “O papel das mulleres betanceiras hoxe” de acordo coas seguintes bases: BASES DO CONCURSO FOTOGRÁFICO “O PAPEL DAS MULLERES BETANCEIRAS HOXE” 1. Obxecto. O Concello de Betanzos promove o Concurso fotográfico “O papel dás mulleres betanceiras hoxe”, para que o alumnado de 13 a 18 anos dos centros educativos de Betanzos participe na futura exposición “Mulleres en Betanzos, dous séculos”, que terá lugar nos próximos meses. Esta mostra suporá un percorrido polo papel da muller betanceira a través dos anos, e contará con fotos antigas do arquivo para contrastalas con imaxes actuais. Este concurso servirá para seleccionar as fotografías actuais da exposición. As fotografías poderán adaptarse ao formato da exposición. As fotografías gañadoras serán expostas coa sinatura de cada unha das persoas autoras. O tema das fotografías é o papel da muller betanceira hoxe. As fotografías teñen que realizarse no termo municipal de Betanzos. As fotografías serán en cor, cunhas medidas de 297x420 mm, cunha resolución mínima de 300ppp e en formato JPG. O tamaño de arquivo será de 8 Mb, como máximo e 4Mb como mínimo. Estas deberán ser enviadas como arquivo anexo por correo electrónico, ou ben por We Transfer, ao enderezo de correo electrónico planigualdade@betanzos. net. Neste correo electrónico terán que figurar o nome e os apelidos da persoa participante, curso, centro educativo e o teléfono de contacto. Os arquivos das fotos deberán incluír o nome do autor ou a autora para facilitar a súa identificación.2. Participantes. Poderá participar en este concurso todo o alumnado de 1.º da ESO a 2.º de Bacharelato dos centros educativos de Betanzos. Cada participante poderá enviar un máximo de 3 fotografías, (1 fotografía por correo electrónico). O prazo de presentación das fotografías é do 7 ao 31 de marzo de 2018.3. Condicións. A participación neste concurso supón a aceptación das bases da convocatoria e dos seguintes termos: – Unha declaración expresa das persoas participantes segundo posúen os dereitos de autor/a sobre as fotografías presentadas ao concurso e dispoñen, ademais, da autorización e o permiso das persoas que poidan aparecer de forma recoñecible nas imaxes, polo que é deles a responsabilidade derivada do dereito á intimidade e á propia imaxe. – Unha declaración expresa das persoas participantes que resulten gañadoras de que cederán gratuitamente á organización os dereitos de reprodución, distribución e comunicación pública sobre as imaxes, sen máis limitación de medios, tempo ou espazo xeográfico que as legalmente establecidas. – Unha declaración expresa das persoas participantes de que están informadas e autorizan o tratamento dos seus datos persoais. Non obstante, poderán acceder, rectificar ou cancelar estes datos, así como exercer o seu dereito de oposición, nos termos establecidos na normativa en materia de protección de datos de carácter persoal, mediante un correo electrónico dirixido ao mesmo enderezo ao que se enviaron as fotografías. No caso de que algunha das persoas gañadoras comunique que non acepta estas bases, quedará sen dereito a premio nin á exposición da súa fotografía. No suposto de renuncia, o premio sería para a primeira persoa clasificada da listaxe de agarda e, no caso de que esta renunciase, á segunda clasificada da mesma lista, e así sucesivamente.4. Xurado. O xurado estará composto polos seguintes membros: presidente/a, secretario/a e vogais. O/a presidente/a será o alcalde ou concelleiro/a en quen delegue, o/a secretario/a será un/ha traballador/a de o Concello de Betanzos e os/ as vogais serán fotógrafos profesionais. O/a presidente/a do xurado terá voto de calidade naqueles supostos que se consideraren necesarios. O xurado seleccionará 15 fotografías, aínda que segundo o espazo pode ser que non todas sexan expostas. Ademais, seleccionará, por orde de puntuación, outros 15 traballos, que se integrarán na listaxe de agarda. O xurado resérvase o dereito de declarar deserto algún dos premios convocados e está facultado para tomar a decisión que considerar oportuna ante a aparición dalgún imprevisto non recollido expresamente nestas bases. A resolución do xurado será inapelable. O prazo de resolución será de dez días hábiles a partir da data límite de envío das fotografías. O Concello informará ás persoas gañadoras por correo electrónico.5. Premios. Establécense tres premios. Todos os premios serán un lote de material escolar por valor de cincuenta euros. Os criterios para a concesión dos premios serán a calidade e a orixinalidade das fotos, e a adecuación aos temas do concurso.6. Publicidade. A convocatoria do concurso fotográfico “O papel das mulleres betanceiras hoxe” e as súas bases publicaranse na páxina web do Concello de Betanzos (www.betanzos.net), na sede electrónica (https://sede.betanzos.es), no taboleiro de anuncios das Oficinas Xerais do edificio Liceo e no Boletín Oficial da Provincia. SEGUNDO.–Realizar as publicacións correspondentes e comunicarlle o presente acordo aos servizos municipais afectados para o seu coñecemento e efectos oportunos. Betanzos, 26 de febreiro de 2018. O alcalde J. Ramón García Vázquez